ai4bharat/Pralekha huggingface dataset:
വാണിജ്യ വ്യവസായ മന്ത്രാലയം
ഡബ്ല്യൂ ടി ഒ - 12-മത് മന്ത്രിതല സമ്മേളനത്തിൽ ഇന്ത്യ നിർണായക നേതൃത്വം വഹിച്ചു: ശ്രീ പിയൂഷ് ഗോയൽ
ന്യൂ ഡൽഹി: ജൂൺ 17, 2022
ജനീവയിൽ സമാപിച്ച ഡബ്ല്യു ടി ഒ 12-ാമത് മന്ത്രിതല സമ്മേളനം “ഫലാധിഷ്ഠിത” വിജയമാണെന്ന് കേന്ദ്ര വാണിജ്യ, വ്യവസായ മന്ത്രി ശ്രീ പിയൂഷ് ഗോയൽ അഭിപ്രായപ്പെട്ടു. പ്രധാനമന്ത്രി ശ്രീ നരേന്ദ്ര മോദിയുടെ നിരന്തരമായ മാർഗ്ഗനിർദേശത്താൽ നയിക്കപെട്ട ഇന്ത്യൻ പ്രതിനിധി സംഘം ഇന്ത്യയുടെയും വികസ്വര രാജ്യങ്ങളുടെയും മുൻഗണനാ വിഷയങ്ങൾ ലോകത്തിന് മുന്നിൽ അവതരിപ്പിക്കുന്നതിൽ 100 ശതമാനം വിജയിച്ചതായി അദ്ദേഹം പറഞ്ഞു. സമ്മേളനത്തിൽ ഇന്ത്യയാണ് നേതൃത്വം ഏറ്റെടുത്തതെന്നും കേന്ദ്രബിന്ദുവായതെന്നും അദ്ദേഹം ജനീവയിൽ വാർത്താസമ്മേളനത്തിൽ പറഞ്ഞു.
ഡബ്ല്യൂ ടി ഒ 12-ാമത് മന്ത്രിതല സമ്മേളനത്തിലെ ഫലങ്ങൾ:ഫിഷെറീസ് മേഖലയിൽ, നമ്മുടെ ജലാശയങ്ങളിലും മറ്റിടങ്ങളിലും അനധികൃതമായതും അനിയന്ത്രിതവുമായ മീൻപിടിത്തം നിയന്ത്രിക്കും. മത്സ്യസമ്പത്ത് പുനഃസ്ഥാപിക്കുന്നതിനായി അമിതമായ മത്സ്യബന്ധന മേഖലകളിൽ കർശനമായ നിയന്ത്രണങ്ങൾ ഉണ്ടാകും. കൂടാതെ, EEZ അല്ലെങ്കിൽ RFMO-കൾക്ക് പുറത്തുള്ള പ്രദേശങ്ങളിൽ മത്സ്യബന്ധനത്തിന് സബ്സിഡികൾ നൽകേണ്ടതില്ല.കയറ്റുമതി, വാക്സിൻ തുല്യത, ലഭ്യത, താങ്ങാനാവുന്ന വില എന്നിവ TRIPS തീരുമാനം ഉറപ്പാക്കും. മറ്റെവിടെയെങ്കിലും പേറ്റന്റ് ഉള്ള വാക്സിനുകളുടെ ഉത്പാദനത്തിന് ഒരു രാജ്യത്തിന് അംഗീകാരം നൽകാം, ഇതിന് സമ്മതം ആവശ്യമില്ല, കൂടാതെ കയറ്റുമതിക്ക് ഒരു പരിധിയുമുണ്ടാവില്ല. ഡയഗ്നോസ്റ്റിക്സ്/തെറാപ്യൂറ്റിക്സ് എന്നിവയിൽ 6 മാസത്തിനുള്ളിൽ തീരുമാനമെടുക്കും. ഭാവിയിൽ മഹാമാരിയോട് വേഗത്തിലുള്ള പ്രതികരണമുണ്ടാകും. മഹാമാരി കാലയളവിൽ വ്യാപാര തടസ്സങ്ങൾ കുറവായിരിക്കും.പരിഷ്കരണ അജണ്ട, ഡബ്ല്യു ടി ഒ-യെ കൂടുതൽ കാര്യക്ഷമവും ചടുലവുമായ ഒരു സ്ഥാപനമാക്കി മാറ്റും. തർക്ക പരിഹാര സംഘടനാ പുനരുജ്ജീവിപ്പിക്കപ്പെടുകയും വ്യാപാര തർക്കങ്ങൾ പരിഹരിക്കുന്നതിൽ പ്രതീക്ഷിക്കുന്ന പങ്ക് വഹിക്കുകയും ചെയ്യും. ഈ പരിഷ്കാരം വികസ്വര രാജ്യങ്ങൾക്ക് മികച്ച വ്യാപാര ഫലങ്ങൾ നൽകും. ഡബ്ല്യൂ ടി ഒ പരിഷ്കരണ അജണ്ടയിൽ ലിംഗഭേദം, പരിസ്ഥിതി, എം എസ് എം ഇ എന്നിവയെ കുറിച്ച പരാമർശമുണ്ട്.ഇ-കൊമേഴ്സിൽ, താൽക്കാലിക മൊറട്ടോറിയം അംഗീകരിക്കുമ്പോൾ, മൊറട്ടോറിയത്തെക്കുറിച്ചുള്ള നിർവചനം, വ്യാപ്തി, സ്വാധീനം എന്നിവ ഉൾപ്പെടെയുള്ള ചർച്ചകൾ ശക്തമാക്കാൻ ഇന്ത്യ ആവശ്യപ്പെട്ടു.ഉൽപ്പാദനക്ഷമതയും ഉൽപ്പാദനവും വർദ്ധിപ്പിക്കുന്നതിനായി പരിശ്രമിക്കുന്നതിനൊപ്പം, വികസ്വര രാജ്യങ്ങളിൽ ഭക്ഷണം ലഭ്യമാക്കുന്നതിൽ ശ്രദ്ധ കേന്ദ്രീകരിക്കുന്നതാണ് ഭക്ഷ്യസുരക്ഷാ പ്രഖ്യാപനം.വേൾഡ് ഫുഡ് പ്രോഗ്രാം  സംബന്ധിച്ച് - മറ്റ് രാജ്യങ്ങളിൽ ഭക്ഷ്യ സുരക്ഷയ്ക്കായി ഡബ്ലിയു എഫ് പി യുടെ വാങ്ങലുകൾക്ക് കയറ്റുമതി നിയന്ത്രണങ്ങൾ ഉണ്ടാകില്ല; എന്നിരുന്നാലും, ആഭ്യന്തര ഭക്ഷ്യസുരക്ഷയ്ക്ക് മുൻഗണന നൽകും.
RRTN
(Visitor Counter : 125
സൂക്ഷ്മ, ചെറുകിട, ഇടത്തരം മന്ത്രാലയം
ഖാദി ഇ-വിപണി പോർട്ടലിൽ തിരക്കേറുന്നു: പ്രാദേശിക ഉത്പന്നങ്ങൾക്ക് പ്രചാരം വർദ്ധിപ്പിച്ച് ഇന്ത്യക്കാര്
(ഖാദി ഗ്രാമ വ്യവസായ കമ്മീഷന്റെ ഓൺലൈൻ വിപണന രംഗത്തേക്കുള്ള ചുവടുവയ്പ്പിന് രാജ്യമെമ്പാടും വലിയ പിന്തുണയാണ് ലഭിച്ചിരിക്കുന്നത്. കരകൗശല വിദഗ്ധർക്കും നെയ്ത്തുകാർക്കും തങ്ങളുടെ ഉൽപന്നങ്ങൾ രാജ്യത്തെ ഏത് ഉൾനാടൻ മേഖലയിൽ ഉള്ളവർക്കും വിപണനം നടത്താൻ ഖാദി ഗ്രാമ വ്യവസായ കമ്മീഷന്റെ ഇ- പോർട്ടലായ http://www.kviconline.gov.in/khadimask/ വഴിയൊരുക്കുന്നു.
ഖാദി മുഖവരണങ്ങൾ മാത്രമായി ജൂലൈ 7ന് തുടക്കം കുറിച്ച ഓൺലൈൻ പോർട്ടലിൽ നിലവിൽ 180 ഉൽപന്നങ്ങൾ ലഭ്യമാണ്. നിരവധി ഉത്പന്നങ്ങൾ അടുത്തുതന്നെ പോർട്ടലിൽ ഇടംപിടിക്കും.
പ്രതിദിനം പത്ത് പുതിയ ഉൽപ്പന്നങ്ങൾ എന്ന കണക്കിലാണ് കെവിഐസി ഓൺലൈൻ പോർട്ടലിൽ ഖാദി ഉൽപ്പന്നങ്ങൾ കൂട്ടിച്ചേര്ക്കുന്നത്. ഈ വർഷം ഒക്ടോബർ രണ്ടോടു കൂടി ആയിരം ഉൽപ്പന്നങ്ങൾ ലഭ്യമാക്കുക എന്ന ലക്ഷ്യത്തിലേക്ക് ആണ് കമ്മീഷൻ നടന്നടുക്കുന്നത്. രണ്ടു മാസത്തിൽ താഴെ മാത്രം സമയത്തിനുള്ളിൽ നാലായിരത്തിലേറെ ഉപഭോക്താക്കൾക്കാണ് കമ്മീഷൻ ഉൽപ്പന്നങ്ങൾ വിറ്റഴിച്ചത്.
സ്വദേശി ഉൽപ്പന്നങ്ങൾക്കുള്ള വലിയ പ്രോത്സാഹനം ആണ് ഖാദി ഉൽപ്പന്നങ്ങളുടെ ഓൺലൈൻ വിപണനം എന്ന് കെവിഐസി ചെയർമാൻ ശ്രീ വിനയകുമാർ സക്സേന അഭിപ്രായപ്പെട്ടു. ഇത് പ്രാദേശിക നെയ്ത്തുകാരെയും കരകൗശല വിദഗ്ധരെയും ശാക്തീകരിക്കുന്ന മുന്നേറ്റം കൂടിയാണ്. വിവിധ വിഭാഗത്തിൽപ്പെട്ട ഉപഭോക്താക്കളെ കണക്കിലെടുത്ത് 50 രൂപ മുതൽ 5000 രൂപ വരെ വില വരുന്ന വ്യത്യസ്തമായ ഉൽപന്നങ്ങളാണ് പോർട്ടലിൽ ലഭ്യമാക്കിയിരിക്കുന്നത് എന്നും അദ്ദേഹം അറിയിച്ചു.
ഇ- പോർട്ടൽ സംവിധാനത്തിലൂടെ ഖാദി ഉൽപന്നങ്ങൾക്ക് രാജ്യത്തിന്റെ ഏത് കോണിലും വിപണന സാധ്യതകൾ തുറന്നിരിക്കുകയാണ്. കൂടുതൽ ഖാദി ഉൽപ്പന്നങ്ങൾ നിർമ്മിക്കാനും അതുവഴി കൂടുതൽ വരുമാനം സ്വന്തമാക്കാനും രാജ്യത്തെ കരകൗശല വിദഗ്ധർക്കും നൈയ്തുകാർക്കും ഇതിലൂടെ അവസരമൊരുങ്ങുന്നു.
ആൻഡമാൻ നിക്കോബാർ ദ്വീപുകൾ, അരുണാചൽപ്രദേശ്, കേരളം, ഹിമാചൽ പ്രദേശ്, ജമ്മു കാശ്മീർ തുടങ്ങി 31 സംസ്ഥാന-കേന്ദ്രഭരണ പ്രദേശങ്ങളിൽ നിന്ന് കെവിഐസിയ്ക്ക് ഓൺലൈൻ ഓർഡറുകൾ ലഭിച്ചു കഴിഞ്ഞു.
599 രൂപയിൽ കൂടുതൽ മൂല്യമുള്ള ഉൽപ്പന്നങ്ങൾ വാങ്ങുന്നവർക്ക് അധിക നിരക്കുകൾ ഈടാക്കാതെ സൗജന്യ വിതരണം ലഭ്യമാക്കും. സ്പീഡ് പോസ്റ്റിലൂടെ ഉൽപ്പന്നങ്ങൾ ഉപഭോക്താക്കളിൽ എത്തിക്കുന്നതിനായി, തപാൽ വകുപ്പുമായി പ്രത്യേക കരാറിലും കമ്മീഷൻ ഏര്പ്പെട്ടിട്ടുണ്ട്.
ഉപരാഷ്ട്രപതിയുടെ കാര്യാലയം
ഉപരാഷ്ട്രപതി ജനങ്ങൾക്ക് ഈദ്-ഉൽ-സുഹ ആശംസകള് നേര്ന്നു
ന്യൂഡൽഹി , ജൂലൈ 20,2021
ഈദ്-ഉൽ-സുഹയുടെ തലേദിവസം ഉപരാഷ്ട്രപതി ശ്രീ എം. വെങ്കയ്യ നായിഡു രാജ്യത്തെ ജനങ്ങൾക്ക് ആശംസകൾ നേർന്നു .
അദ്ദേഹത്തിന്റെ സന്ദേശത്തിന്റെ പൂർണരൂപം : -
“ഈദ്-ഉൽ-സുഹ” ദിനത്തിൽ രാജ്യത്തെ ജനങ്ങൾക്ക് ഞാൻ ഊഷ്മളമായ ആശംസകളും നന്മകളും നേരുന്നു.
ത്യാഗത്തിന്റെ ഉത്സവമായ ഈദ്-ഉൽ-സുഹ, ദൈവത്തോടുള്ള ആത്യന്തിക ഭക്തിയുടെ മാതൃകയാണ് .
നമ്മുടെ രാജ്യത്ത്,ഉത്സവങ്ങൾ എന്നാൽ കുടുംബങ്ങളും സമൂഹങ്ങളും ഒത്തുചേർന്ന് ആഘോഷിക്കുന്നതിനുള്ള അവസരങ്ങളാണ് .എന്നാൽ കോവിഡ് -19 മഹാമാരി മൂലം , ഈ വർഷം മിതമായ ആഘോഷങ്ങളിൽ നമ്മൾ സംതൃപ്തരായി തുടരേണ്ടതുണ്ട് .
വളരെയധികം മുൻകരുതലുകൾ എടുത്ത് കോവിഡ് സുരക്ഷാ മാനദണ്ഡങ്ങൾ പാലിച്ചുകൊണ്ട് ഈദ് ആഘോഷിക്കാൻ എല്ലാവരോടും ഞാൻ അഭ്യർത്ഥിക്കുന്നു
ഈ ഈദ്-ഉൽ-സുഹ നമ്മുടെ ജീവിതത്തിൽ സമാധാനവും ഐക്യവും സന്തോഷവും കൊണ്ടുവരട്ടെ "
IE/SKY
(Visitor Counter : 132
ധനകാര്യ മന്ത്രാലയം
ന്യൂ ഡെവലപ്പ്മെന്റ് ബാങ്കിന്റെ  ബോർഡ് ഓഫ് ഗവർണർമാരുടെ പ്രത്യേക യോഗത്തിൽ ശ്രീമതി നിർമ്മല സീതാരാമൻ വീഡിയോ കോൺഫറൻസിലൂടെ പങ്കെടുത്തു
ബ്രിക്സ് രാജ്യങ്ങൾ ചേർന്ന് സ്ഥാപിച്ച ഒരു ബഹുരാഷ്ട്ര വികസന ബാങ്കാണ് ബ്രിക്സ് ഡവലപ്മെന്റ് ബാങ്ക് എന്ന് മുമ്പ് അറിയപ്പെട്ടിരുന്ന ന്യൂ ഡെവലപ്പ്മെന്റ് ബാങ്ക്. ന്യൂ ഡെവലപ്പ്മെന്റ് ബാങ്കിന്റെ  ബോർഡ് ഓഫ് ഗവർണർമാരുടെ പ്രത്യേക യോഗത്തിൽ കേന്ദ്ര ധനകാര്യ-കമ്പനികാര്യ മന്ത്രി ശ്രീമതി നിർമ്മല സീതാരാമൻ ഇന്ന് വീഡിയോ കോൺഫറൻസിലൂടെ പങ്കെടുത്തു.
എൻ. ഡി. ബി. യുടെ അടുത്ത പ്രസിഡന്റിനെ തെരഞ്ഞെടുക്കുക, വൈസ് പ്രസിഡന്റിനെയും ചീഫ് റിസ്ക് ഓഫീസറെയും നിയമിക്കുക, അംഗത്വ വിപുലീകരണം എന്നിവയായിരുന്നു യോഗത്തിന്റെ അജണ്ട.
ഇന്ത്യയുൾപ്പെടെയുള്ള അംഗരാജ്യങ്ങളുടെ വികസന അജണ്ടയ്ക്ക് അനുഗുണമായി അടിസ്ഥാന സൗകര്യ വികസന മേഖലയിൽ എൻ. ഡി. ബി. നടത്തിയ നിക്ഷേപത്തെ ധനമന്ത്രി തന്റെ പ്രാരംഭ പ്രസംഗത്തിൽ അഭിനന്ദിച്ചു. അംഗരാജ്യങ്ങളുടെ 16.6 ബില്യൺ  ഡോളറിന്റ, 55 പദ്ധതികൾക്ക് ചുരുങ്ങിയ സമയത്തിനുള്ളിൽ എൻ. ഡി. ബി. അംഗീകാരം നൽകിക്കഴിഞ്ഞു.
2014 ൽ, ബ്രിക്സ് രാഷ്ട്രത്തലവന്മാർ മുന്നോട്ടു വച്ച കാഴ്ചപ്പാടിന് വളരെ വേഗം മൂർത്തരൂപം നൽകുകയും, അതിനനുസരിച്ചു ബാങ്കിനെ മുന്നോട്ടു നയിക്കുകയും ചെയ്തതിന്, എൻ. ഡി. ബി. യുടെ സ്ഥാനമൊഴിയുന്ന പ്രസിഡന്റ് ശ്രീ കെ. വി. കാമത്തിനെ ധനമന്ത്രി അഭിനന്ദിച്ചു. കോവിഡ്-19 മഹാമാരിയോടുള്ള ദ്രുതപ്രതികരണമെന്ന നിലയിൽ ബാങ്ക് ആരംഭിച്ച എമർജൻസി പ്രോഗ്രാം ലോൺ അദ്ദേഹത്തിന്റെ സംഭാവനകളിലൊന്നായി എന്നും ഓർമ്മിക്കപ്പെടും.
പുതിയ പ്രസിഡന്റായി തെരഞ്ഞെടുക്കപ്പെട്ട ബ്രസീലിൽ നിന്നുള്ള മാർക്കോസ് ട്രോയ്ജോയെയും, പുതുതായി വൈസ് പ്രസിഡന്റും ചീഫ് റിസ്ക് ഓഫീസറുമായി നിയമിതനായ ഇന്ത്യക്കാരനായ അനിൽ കിഷോറയെയും ധനമന്ത്രി അഭിനന്ദിച്ചു. ബ്രിക്സ് മൂല്യങ്ങൾ സംരക്ഷിക്കുക, എൻ. ഡി. ബി. യെ ആഗോള വികസന സ്ഥാപനമായി വളർത്തുക എന്നീ രണ്ടു ലക്ഷ്യങ്ങൾ കൈവരിക്കുന്നതിൽ ശ്രദ്ധ കേന്ദ്രീകരിക്കണമെന്ന് അവർ നിർദ്ദേശിച്ചു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 216.41 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 4.07 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 46,848
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 5,747 പേര്ക്ക്
രോഗമുക്തി നിരക്ക് നിലവില് 98.71%
പ്രതിവാര രോഗസ്ഥിരീകരണ നിരക്ക് 1.74%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 216.41 കോടി  പിന്നിട്ടു.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. 12-14 വയസ് പ്രായമുള്ളവർക്കുള്ള COVID-19 വാക്സിനേഷൻ 2022 മാർച്ച് 16-ന് ആരംഭിച്ചു. ഇതുവരെ 4.07 കോടിയിലധികം  കൗമാരക്കാർക്ക് കോവിഡ്-19 കുത്തിവയ്പിന്റെ ആദ്യ ഡോസ് നൽകി. അതുപോലെ, 18-59 പ്രായമുള്ളവർക്കുള്ള കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,14,794
രണ്ടാം ഡോസ് 1,01,13,106
കരുതല് ഡോസ് 69,27,390
മുന്നണിപ്പോരാളികള്
ഒന്നാം ഡോസ് 1,84,35,982
രണ്ടാം ഡോസ് 1,77,09,540
കരുതല് ഡോസ് 1,34,76,576
12-14 പ്രായപരിധിയിലുള്ളവര്
ഒന്നാം ഡോസ് 4,07,90,629
രണ്ടാം ഡോസ് 3,11,98,282
15-18 പ്രായപരിധിയിലുള്ളവര്
ഒന്നാം ഡോസ് 6,18,59,458
രണ്ടാം ഡോസ് 5,28,13,182
18-44 പ്രായപരിധിയിലുള്ളവര്
ഒന്നാം ഡോസ് 56,10,40,711
രണ്ടാം ഡോസ് 51,48,71,891
കരുതല് ഡോസ് 8,39,60,140
45-59 പ്രായപരിധിയിലുള്ളവര്
ഒന്നാം ഡോസ് 20,39,86,921
രണ്ടാം ഡോസ് 19,67,40,923
കരുതല് ഡോസ് 4,40,80,159
60നുമേല് പ്രായമുള്ളവര്
ഒന്നാം ഡോസ് 12,76,39,372
രണ്ടാം ഡോസ് 12,29,96,782
കരുതല് ഡോസ് 4,51,14,712
കരുതല് ഡോസ് 19,35,58,977
ആകെ 2,16,41,70,550
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 46,848 ; ഇത് രാജ്യത്തെ മൊത്തം സജീവ കേസുകളുടെ 0.11% ആണ്.
ദേശീയ രോഗമുക്തി നിരക്ക് 98.71 % ആണ്. കഴിഞ്ഞ 24 മണിക്കൂറിനുള്ളില് 5,618 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,39,53,374 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 5,747 പേര്ക്കാണ്.
കഴിഞ്ഞ 24 മണിക്കൂറിനുള്ളില് 3,40,211 പരിശോധനകള് നടത്തി. ആകെ 89.12 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.74 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.69 ശതമാനമാണ്.
(ND
പ്രധാനമന്ത്രിയുടെ ഓഫീസ്
നേപ്പാളിലെ ലുംബിനിയിലെ മായാദേവി ക്ഷേത്രത്തിൽ പ്രധാനമന്ത്രി സന്ദർശനം നടത്തി
പ്രധാനമന്ത്രി ശ്രീ നരേന്ദ്ര മോദി 2022 മെയ് 16-ന് നേപ്പാളിലെ ലുംബിനിയിലുള്ള മായാദേവി ക്ഷേത്രം സന്ദർശിച്ചു. ലുംബിനിയിലെ തന്റെ ഏകദിന സന്ദർശനത്തിന്റെ ആദ്യ സ്ഥലമായിരുന്നു ഇത്. . പ്രധാനമന്ത്രിക്കൊപ്പം നേപ്പാൾ പ്രധാനമന്ത്രി ഷേർ ബഹാദൂർ ദ്യൂബയും ഭാര്യ ഡോ. അർസു റാണ ദ്യൂബയും ഉണ്ടായിരുന്നു.
ശ്രീബുദ്ധന്റെ കൃത്യമായ ജന്മസ്ഥലം സൂചിപ്പിക്കുന്ന ക്ഷേത്രപരിസരത്തിനുള്ളിലെ അടയാള കല്ലിൽ നേതാക്കൾ ശ്രദ്ധാഞ്ജലി അർപ്പിച്ചു. ബുദ്ധമത ആചാരപ്രകാരമുള്ള പൂജയിൽ അവർ പങ്കെടുത്തു.
രണ്ട് പ്രധാനമന്ത്രിമാരും ക്ഷേത്രത്തോട് ചേർന്നുള്ള അശോകസ്തംഭത്തിന് സമീപം ദീപം തെളിയിച്ചു. ബിസി 249-ൽ അശോക ചക്രവർത്തി സ്ഥാപിച്ച സ്തംഭം, ലുംബിനി ശ്രീബുദ്ധന്റെ ജന്മസ്ഥലമാണെന്നതിന്റെ ആദ്യ ശിലാലേഖ തെളിവ് വഹിക്കുന്നു. അതിനുശേഷം, 2014 ൽ പ്രധാനമന്ത്രി മോദി ലുംബിനിക്ക് സമ്മാനിച്ച ബോധഗയയിൽ നിന്നുള്ള ബോധിവൃക്ഷത്തൈകൾ രണ്ട് പ്രധാനമന്ത്രിമാരും നനയ്ക്കുകയും ക്ഷേത്രത്തിന്റെ സന്ദർശക പുസ്തകത്തിൽ ഒപ്പിടുകയും ചെയ്തു.
--ND--
(
പ്രധാനമന്ത്രിയുടെ ഓഫീസ്
ആർച്ചറി ലോകകപ്പിലെ പ്രകടനത്തിന് ദീപിക കുമാരി, അങ്കിത ഭകത്, കൊമാലിക ബാരി, അതാനു ദാസ്, അഭിഷേക് വർമ്മ എന്നിവരെ പ്രധാനമന്ത്രി അഭിനന്ദിച്ചു
പാരീസിൽ നടന്ന ആർച്ചറി ലോകകപ്പിലെ മികച്ച പ്രകടനം കാഴ്ചവെച്ച ദീപിക കുമാരി, അങ്കിത ഭകത്, കോമാലിക ബാരി, അതാനു ദാസ്, അഭിഷേക് വർമ്മ എന്നിവരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു, “കഴിഞ്ഞ കുറച്ച് ദിവസങ്ങളായി ലോകകപ്പിൽ നമ്മുടെ വില്ലാളികളുടെ മികച്ച പ്രകടനങ്ങൾക്ക് സാക്ഷ്യം വഹിച്ചു. തങ്ങളുടെ വിജയത്തിന് ദീപിക കുമാരി, അങ്കിത ഭകത്, കൊമാലിക ബാരി, അതാനു ദാസ്, അഭിഷേക് വർമ്മ എന്നിവരെ അഭിനന്ദിക്കുന്നു,. ഈ രംഗത്തേയ്ക്ക് ഇനി വരാനിരിക്കുന്ന പ്രതിഭകൾക്ക് ഇത് പ്രചോദനമാകും . "
(
PIB Headquarters
റദ്ദാക്കിയ പ്രത്യേക ട്രെയിനുകള്
കൊച്ചുവേളിയ്ക്കും കാരൈക്കലിനുമിടയില് സര്വ്വീസ് നടത്തുന്ന താഴെപ്പറയുന്ന പ്രത്യേക ട്രെയിനുകള് യാത്രക്കാരുടെ കുറവ് മൂലം റദ്ദാക്കി.
1. കൊച്ചുവേളിയില് നിന്ന് 23-8-2017 നും 30-8-2017 നും പുറപ്പെടേണ്ട കൊച്ചുവേളി - കാരൈക്കല് പ്രത്യേക ട്രെയിന്
ആരോഗ്യ, കുടുംബക്ഷേമ മന്ത്രാലയം
ഇന്ത്യയില് കോവിഡ് പരിശോധനകളില് വന്വര്ധന. ആകെ പരിശോധനകള് 15 കോടി പിന്നിട്ടു
കഴിഞ്ഞ പത്ത് ദിവസത്തില് ഒരു കോടി പരിശോധനകള് നടത്തി.
കഴിഞ്ഞ 11 ദിവസമായി തുടര്ച്ചയായി 40,000 ല് താഴെമാത്രം പുതിയ രോഗികള്.
കഴിഞ്ഞ അഞ്ചുദിവസമായി അഞ്ഞൂറില് താഴെ പ്രതിദിന മരണങ്ങള്
കോവിഡ് 19 ന് എതിരായ പോരാട്ടത്തില് മറ്റൊരു നാഴികക്കല്ല് ഇന്ത്യ പിന്നിട്ടു. ആകെ പരിശോധനകളുടെ എണ്ണം 15 കോടി കടന്നു.9,22,959 സാമ്പിളുകളാണ് കഴിഞ്ഞ 24 മണിക്കൂറില് പരിശോധിച്ചത്. ഇതോടെ ആകെ പരിശോധനകളുടെ എണ്ണം15,07,59,726 ആയി. കേവലം പത്ത് ദിവസങ്ങള് കൊണ്ടാണ് അവസാനത്തെ ഒരു കോടി പരിശോധനകള് നടത്തിയത്. സമഗ്രവും വിപുലവുമായ പരിശോധനാ സംവിധാനം ആണ് രാജ്യത്തെ കോവിഡ് ടെസ്റ്റ് പോസിറ്റിവിറ്റി നിരക്ക് കുറയ്ക്കാന് സഹായിക്കുന്നത്.
കഴിഞ്ഞ 11 ദിവസമായി തുടര്ച്ചയായി പുതിയ കേസുകളുടെ എണ്ണം നാല്പതിനായിരത്തില് താഴെയാണ് എന്ന മറ്റൊരു നിര്ണായക നേട്ടവും ഇന്ത്യ കരസ്ഥമാക്കി.
കഴിഞ്ഞ 24 മണിക്കൂറില് രാജ്യത്ത് 31,521 പേരാണ് കോവിഡ് പോസിറ്റീവായത്. ഇതേകാലയളവില് 37, 725 പേര് രോഗ മുക്തരായതോടെ,ചികിത്സയില് ഉള്ളവരുടെ എണ്ണം 3, 72,293 ആയി. ഇത് ആകെ കോവിഡ് രോഗികളുടെ 3.81 ശതമാനം മാത്രമാണ്.
രോഗമുക്തി നിരക്ക് 94.74 ശതമാനമായി വര്ധിച്ചു. ആകെ രോഗമുക്തര് 92,53,306 ആണ്.രോഗമുക്തി നേടിയവരുടെയും ചികിത്സയില് ഉള്ളവരുടെയും എണ്ണം തമ്മിലുള്ള അന്തരം8,881,013 ആയി.
പുതുതായി രോഗമുക്തരായവരുടെ 77.30 % വും പത്ത് സംസ്ഥാനങ്ങള്/കേന്ദ്രഭരണപ്രദേശങ്ങളില് ആണ്. കേരളത്തില് 4647 പേരും, ഡല്ഹിയില് 4177 പേരും, മഹാരാഷ്ട്രയില് 5,051 പേരും രോഗമുക്തരായി.
പുതിയ രോഗബാധിതരുടെ 74.65% പത്ത് സംസ്ഥാനങ്ങള്/കേന്ദ്രഭരണപ്രദേശങ്ങളില് ആണ്. മഹാരാഷ്ട്രയിലാണ് കൂടുതല് - 4981 പേര്. കേരളത്തില് 4875 പേര്ക്കും പശ്ചിമബംഗാളില് 2956 പേര്ക്കുംഇന്നലെ രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ 412 പേരാണ് രാജ്യത്ത് കോവിഡ് ബാധിച്ച് മരിച്ചത്. ഇതില് 77.67% പത്ത് സംസ്ഥാനങ്ങള്/കേന്ദ്രഭരണപ്രദേശങ്ങളില് ആണ്. പുതുതായി റിപ്പോര്ട്ട് ചെയ്ത മരണങ്ങളില് 18.2 ശതമാനവും മഹാരാഷ്ട്രയിലാണ്-75 പേര്.ഡല്ഹിയില് 50പേരും മരിച്ചു.കഴിഞ്ഞ 5 ദിവസമായി പ്രതിദിന മരണസംഖ്യ അഞ്ഞൂറില് താഴെയാണ്
വിദ്യാഭ്യാസ മന്ത്രാലയം
ഭാവിയിലേക്ക് സജ്ജമായ തൊഴിൽ ശക്തി സൃഷ്ടിക്കുന്നതിന് വിദ്യാഭ്യാസവും നൈപുണ്യവും കൂടുതൽ സമന്വയിപ്പിക്കാൻ ഗവണ്മെന്റ് പ്രവർത്തിക്കുന്നു-കേന്ദ്ര വിദ്യാഭ്യാസ മന്ത്രി
ന്യൂഡൽഹി, ആഗസ്റ്റ് 12, 2021
നൈപുണ്യ ശേഷിവികസനമാണ് ഉത്പാദനക്ഷമത വർദ്ധിപ്പിക്കുന്നതിനും സമ്പദ്വ്യവസ്ഥയെ മുന്നോട്ട് നയിക്കുന്നതിനുമുള്ള പ്രധാന മാർഗമെന്ന് കേന്ദ്ര വിദ്യാഭ്യാസ, നൈപുണ്യ വികസന മന്ത്രി ശ്രീ ധർമേന്ദ്ര പ്രധാൻ, പറഞ്ഞു. 'തൊഴിൽ സൃഷ്ടിയും സംരംഭകത്വവും - ഉപജീവനമാർഗ്ഗത്തിന് മുന്നോടിയായുള്ള മാർഗം' എന്ന വിഷയത്തിൽ സിഐഐയുടെ വെർച്വൽ സ്പെഷൽ പ്ലീനറി സെഷനെ അദ്ദേഹം അഭിസംബോധന ചെയ്തു .
ദേശീയ വിദ്യാഭ്യാസ നയം -2020 വിഭാവനം ചെയ്തതുപോലെ, ഭാവിയിലേക്ക് സജ്ജമായ തൊഴിൽ ശക്തി സൃഷ്ടിക്കുന്നതിന് വിദ്യാഭ്യാസവും നൈപുണ്യവും കൂടുതൽ സമന്വയിപ്പിക്കാൻ ഗവണ്മെന്റ് പ്രവർത്തിക്കുന്നുണ്ടെന്ന് ശ്രീ പ്രധാൻ പറഞ്ഞു. ശക്തമായ വിദ്യാഭ്യാസ ആവാസവ്യവസ്ഥ സൃഷ്ടിക്കുന്നതിനും തുടർന്ന് സാമ്പത്തിക വളർച്ച സുഗമമാക്കുന്നതിനും ദേശീയ വിദ്യാഭ്യാസ നയം സംഭാവന ചെയ്യും, അദ്ദേഹം കൂട്ടിച്ചേർത്തു.
മഹാമാരി , വിദ്യാഭ്യാസ സ്ഥാപനങ്ങളെയും നൈപുണ്യ വികസന കേന്ദ്രങ്ങളെയും ബാധിച്ചിട്ടുണ്ടെന്ന് മന്ത്രി അറിയിച്ചു, എന്നാൽ , ഡിജിറ്റൽ ഉള്ളടക്കം വലിയ തോതിൽ വികസിപ്പിച്ചുകൊണ്ട് ഗവണ്മെന്റ് വിദ്യാഭ്യാസത്തിന്റെ തുടർച്ച ഉറപ്പുവരുത്തി. സമീപഭാവിയിൽ എല്ലാ ഗ്രാമങ്ങളും അതിവേഗ ഇൻറർനെറ്റുമായി ബന്ധിപ്പിക്കപ്പെടുമെന്നും , വൻതോതിലുള്ള ഈ ഡിജിറ്റലൈസേഷൻ ശ്രമങ്ങൾ വിദ്യാഭ്യാസം, നൈപുണ്യം, സംരംഭകത്വം എന്നീ മേഖലകളിൽ പുതിയ ആവാസവ്യവസ്ഥ സൃഷ്ടിക്കുന്നതായും അദ്ദേഹം അറിയിച്ചു.
സാങ്കേതികവിദ്യയുടെ വൻ തോതിലുള്ള ആവിർഭാവത്തോടെ, നമ്മുടെ അധ്യാപകർക്ക് വൈദഗ്ധ്യത്തിലും നൈപുണ്യത്തിലും കൂടുതൽ പരിശീലനം ആവശ്യമാണെന്ന് ശ്രീ പ്രധാൻ പറഞ്ഞു
IE/SKY
(Visitor Counter : 158
മന്ത്രിസഭ
ദുരന്തനിവാരണ മേഖലയിലെ സഹകരണത്തിന് ഇന്ത്യയും തുര്ക്ക്മെനിസ്ഥാനും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
ദുരന്തനിവാരണ മേഖലയിലെ സഹകരണത്തിന് ഇന്ത്യയും തുര്ക്ക്മെനിസ്ഥാനും തമ്മില് ധാരണാപത്രം ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
പരസ്പരമുള്ള ദുരന്തനിവാരണ സംവിധാനങ്ങളില് നിന്ന് ഇന്ത്യയ്ക്കും തുര്ക്ക്മെനിസ്ഥാനും പ്രയോജനം ലഭിക്കുന്ന ഒരു സംവിധാനം സ്ഥാപിക്കാനാണ് ധാരണാപത്രം ലക്ഷ്യമിടുന്നത് . അത് ദുരന്തനിവാരണ മേഖലയിലെ തയ്യാറെടുപ്പ്, പ്രതികരണം, ശേഷി വര്ദ്ധിപ്പിക്കല് തുടങ്ങിയവ ശക്തിപ്പെടുത്തുന്നതിന് സഹായിക്കും.
താഴെപ്പറയുന്ന മേഖലകളില് പരസ്പര പ്രയോജനകരമായ അടിസ്ഥാനത്തിലുള്ള സഹകരണമാണ് ധാരണാപത്രം വിഭാവനം ചെയ്യുന്നത്:
1. അടിയന്തിര സാഹചര്യങ്ങള് നിരീക്ഷിക്കുകയും പ്രവചിക്കുകയും അവയുടെ അനന്തരഫലങ്ങള് വിലയിരുത്തുകയും ചെയ്യുക;
(2. യോഗ്യതയുള്ള അധികാരികള് വഴി ദുരന്തനിവാരണത്തില് ഏര്പ്പെട്ടിരിക്കുന്ന ഉചിതമായ സ്ഥാപനങ്ങള് തമ്മിലുള്ള ആശയവിനിമയം,
3. ഗവേഷണ പദ്ധതികളുടെ സംയുക്ത ആസൂത്രണം, വികസനം, നടപ്പാക്കല്, ശാസ്ത്ര സാങ്കേതിക പ്രസിദ്ധീകരണങ്ങളുടെയും ദുരന്തനിവാരണ മേഖലയിലെ ഗവേഷണപ്രവര്ത്തനങ്ങളുടെ ഫലങ്ങളുടെയും കൈമാറ്റം;
4. ഈ ധാരണാപത്രത്തിന്റെ പരിധിയിലെ പരസ്പര സമ്മതത്തോടെയുള്ള വിവരങ്ങള്, ആനുകാലികങ്ങള് അല്ലെങ്കില് മറ്റേതെങ്കിലും പ്രസിദ്ധീകരണങ്ങള്, വീഡിയോ, ഫോട്ടോ സാമഗ്രികള്, സാങ്കേതികവിദ്യകള് എന്നിവയുടെ കൈമാറ്റം;
5. സംയുക്ത കോണ്ഫറന്സുകള്, സെമിനാറുകള്, ശില്പ്പശാലകള് എന്നിവയും അതുകൂടാതെ പ്രസക്തമായ മേഖലകളില് അഭ്യാസങ്ങളും പരിശീലനങ്ങളും സംഘടിപ്പിക്കുക;
6. ദുരന്തനിവാരണത്തിലെ വിദഗ്ധരുടെയും അനുഭവങ്ങളുടെയും കൈമാറ്റം;
7. രക്ഷാപ്രവര്ത്തനങ്ങളിലും തിരച്ചിലിലും ആദ്യം പ്രതികരിക്കുന്നവരുടെ പരിശീലനവും ശേഷി വര്ദ്ധിപ്പിക്കലും; ദുരന്തനിവാരണ രംഗത്ത് ശേഷി വര്ദ്ധിപ്പിക്കുന്നതിന് പരിശീലനം തേടുന്നവരുടെയും വിദഗ്ധരുടെയും കൈമാറ്റം;
8. സാങ്കേതിക സൗകര്യങ്ങളും ഉപകരണങ്ങളും നല്കുന്നതിനും മുന്കൂര് മുന്നറിയിപ്പ് സംവിധാനങ്ങള് മെച്ചപ്പെടുത്തുന്നതിനും ദുരന്തനിവാരണത്തിലെ കക്ഷികളുടെ ശേഷി വര്ദ്ധിപ്പിക്കുന്നതിനും പരസ്പര സമ്മതപ്രകാരം സഹായം നല്കല്;
9. അടിയന്തര പ്രതിരോധത്തിന് പരസ്പര സമ്മതപ്രകാരം സഹായം നല്കല്;
10. ദുരന്തങ്ങളെ പ്രതിരോധിക്കുന്ന പശ്ചാത്തല സൗകര്യങ്ങള് സൃഷ്ടിക്കുന്നതിനുള്ള അറിവും വൈദഗ്ധ്യവും പരസ്പരം പങ്കുവയ്ക്കല്;
11. അന്തര്ദേശീയമായി അംഗീകരിക്കപ്പെട്ട മാനദണ്ഡങ്ങള്ക്കനുസൃതമായി പരസ്പര സമ്മതത്തോടെ ഗുണനിലവാര പരിപാലന സൗകര്യങ്ങള് പകരം നല്കുക;
12. കക്ഷികളിലെ യോഗ്യരായ അധികാരികള് പരസ്പരം അംഗീകരിച്ചേക്കാവുന്ന, ദുരന്തനിവാരണവുമായി ബന്ധപ്പെട്ട മറ്റേതെങ്കിലും പ്രവര്ത്തനങ്ങള് :
നിലവില്, സ്വിറ്റ്സര്ലന്ഡ്, റഷ്യ, സാര്ക്ക്, ജര്മ്മനി, ജപ്പാന്, താജിക്കിസ്ഥാന്, മംഗോളിയ, ബംഗ്ലാദേശ്, ഇറ്റലി എന്നീ രാജ്യങ്ങളുമായി ദുരന്തനിവാരണ മേഖലയിലെ സഹകരണത്തിനായി ഉഭയകക്ഷി / ബഹുമുഖ കരാര് / ധാരണാപത്രം / താല്പര്യത്തിലുള്ള സംയുക്ത പ്രഖ്യാപനം / സഹകരണ മെമ്മോറാണ്ടം എന്നിവയില് ഇന്ത്യ ഒപ്പുവച്ചിട്ടുണ്ട്
പ്രധാനമന്ത്രിയുടെ ഓഫീസ്
ഹീലീയോപൊലിസ് യുദ്ധ സ്മാരകം പ്രധാനമന്ത്രി സന്ദർശിച്ചു
ഈജിപ്ത് സന്ദർശനത്തിനിടെ പ്രധാനമന്ത്രി ശ്രീ നരേന്ദ്ര മോദി കെയ്റോയിലെ ഹീലീയോപൊലിസ് കോമൺവെൽത്ത് യുദ്ധശ്മശാനം സന്ദർശിച്ചു.
ഒന്നാം ലോകമഹായുദ്ധകാലത്ത് ഈജിപ്തിലും ഏദനിലും വീരമൃത്യു വരിച്ച 4300ലധികം ഇന്ത്യൻ സൈനികർക്ക് പ്രധാനമന്ത്രി ശ്രദ്ധാഞ്ജലിയർപ്പിച്ചു.
ND
(
വാര്ത്താവിതരണ പ്രക്ഷേപണ മന്ത്രാലയം
ഐ എഫ് എഫ് ഐ 52-ലെ ഇന്ത്യൻ പനോരമ വിഭാഗം കേന്ദ്രമന്ത്രി അനുരാഗ് സിംഗ് താക്കൂർ ഉദ്ഘാടനം ചെയ്തു
ശരിയായ ഉള്ളടക്കത്തിന് ഇന്ത്യൻ സിനിമയെ ആഗോള പ്രേക്ഷകരിലേക്ക് കൊണ്ടുപോകാൻ കഴിയും: അനുരാഗ് സിംഗ് താക്കൂർ
സിനിമകൾ നമ്മുടെ ആഗ്രഹങ്ങളെയും സ്വപ്നങ്ങളെയും പ്രതിഫലിപ്പിക്കുന്നു: രാജേന്ദ്ര വിശ്വനാഥ് അർലേക്കർ, ഹിമാചൽ പ്രദേശ് ഗവർണർ
സെംഖോർ: ഐഎഫ്എഫ്ഐയിൽ പ്രദർശിപ്പിച്ച ആദ്യ ദിമാസ ഭാഷാ സിനിമ
ഇന്ത്യൻ പനോരമ നോൺ-ഫീച്ചർ വിഭാഗത്തിലെ ഉദ്ഘാടന ചിത്രമായ വേദ്-ദി വിഷനറി, ഒരു ചലച്ചിത്രകാരന്റെ പോരാട്ടത്തിന്റെയും പ്രതിരോധത്തിന്റെയും കഥ പറയുന്നു
ഗോവയിൽ നടക്കുന്ന 52-ാമത് ഇന്ത്യയുടെ അന്താരാഷ്ട്ര ചലച്ചിത്രോത്സവത്തിൽ ഇന്ത്യൻ പനോരമ വിഭാഗം കേന്ദ്ര വാർത്താവിതരണ പ്രക്ഷേപണ മന്ത്രി ശ്രീ അനുരാഗ് സിംഗ് താക്കൂർ ഉദ്ഘാടനം ചെയ്തു. ഹിമാചൽ പ്രദേശ് ഗവർണർ ശ്രീ രാജേന്ദ്ര വിശ്വനാഥ് അർലേക്കറും ചടങ്ങിൽ സന്നിഹിതരായിരുന്നു.
(ഈ വർഷത്തെ ഇന്ത്യൻ പനോരമ 2021 വിഭാഗത്തിന് കീഴിലുള്ള 24 ഫീച്ചർ & 20 നോൺ-ഫീച്ചർ സിനിമകളെ ചടങ്ങിൽ പ്രേക്ഷകർക്ക് പരിചയപ്പെടുത്തി.
ഹിമാചൽ പ്രദേശ് ഗവർണർ ശ്രീ രാജേന്ദ്ര വിശ്വനാഥ് അർലേക്കർ, കേന്ദ്ര മന്ത്രിയും, സെംഖോർ , വേദ്- ദി വിഷനറി  എന്നീ ചിത്രങ്ങളുടെ സംവിധായകരെയും അഭിനേതാക്കളെയും അണിയറപ്രവർത്തകരെയും അഭിനന്ദിക്കുകയും അവർക്ക് പങ്കാളിത്ത സർട്ടിഫിക്കറ്റ് നൽകുകയും ചെയ്തു.
ചലച്ചിത്ര പ്രവർത്തകരെ അഭിനന്ദിച്ചുകൊണ്ട് കേന്ദ്രമന്ത്രി പറഞ്ഞു, “നിങ്ങൾ എല്ലാവരും രാജ്യത്തിന്റെ വിദൂര കോണുകളിൽ നിന്ന് കഥകൾ കൊണ്ടുവരാൻ ശ്രമിക്കുകയും കഷ്ടപ്പെടുകയും ചെയ്തു. ഇപ്പോൾ, ഉള്ളടക്കം രാജാവാണ്, നിങ്ങൾ ശരിയായ ഉള്ളടക്കം സൃഷ്ടിക്കുകയാണെങ്കിൽ, അത് ദേശീയ തലത്തിലേക്ക് മാത്രമല്ല, അന്താരാഷ്ട്ര തലത്തിലേക്കും പോകും. നിങ്ങൾക്കിടയിൽ കഴിവുകൾ ഉണ്ട്, നിങ്ങളുടെ എല്ലാ സഹായവും ഉണ്ടെങ്കിൽ നമുക്ക് ഐ എഫ് എഫ് ഐ യെ പുതിയ ഉയരങ്ങളിലേക്ക് കൊണ്ടുപോകും. ഗോവയുടെ തീരത്ത് ഐഎഫ്എഫ്ഐ എത്തിക്കുന്നതിൽ നിർണായക പങ്കുവഹിച്ച അന്തരിച്ച മനോഹർ പരീക്കറെയും അദ്ദേഹം അനുസ്മരിച്ചു.
ചലച്ചിത്ര മേളകളിൽ അഭിനേതാക്കൾക്കും സംവിധായകർക്കും നിർമ്മാതാക്കൾക്കും മാത്രമേ അവാർഡ് നൽകാറുള്ളൂവെന്നാണ് നേരത്തെ നാം കണ്ടിരുന്നുത് , എന്നാൽ ഇപ്പോൾ നാം സാങ്കേതിക വിദഗ്ധരെയും ബഹുമാനിക്കുന്നു, ഒരു സിനിമ പൂർത്തിയാക്കിയതിന്റെ പശ്ചാത്തലത്തിൽ. അന്താരാഷ്ട്ര ചലച്ചിത്ര പ്രവർത്തകരോട് ഇന്ത്യയിൽ വന്ന് ചിത്രീകരണം നടത്തണമെന്നും അദ്ദേഹം ആവശ്യപ്പെട്ടു.
ഇന്ത്യൻ പനോരമ വിഭാഗത്തിൽ പ്രദർശിപ്പിച്ച ഫീച്ചർ ഫിലിം വിഭാഗത്തിലെ ആദ്യ ചിത്രമായ സെംഖോർ, ഈ വിഭാഗത്തിൽ പ്രദർശിപ്പിക്കുന്ന ആദ്യത്തെ ദിമാസ ഭാഷാ ചിത്രമാണ്. ചിത്രത്തിന് ലഭിച്ച അംഗീകാരത്തിനും അംഗീകാരത്തിനും ഐഎഫ്എഫ്ഐയുടെ സംവിധായകൻ ഐമി ബറുവ നന്ദി പറഞ്ഞു. സെംഖോർ എന്ന സിനിമ സാമൂഹിക വിലക്കുകൾ കൈകാര്യം ചെയ്യുന്നുണ്ടെന്നും സിനിമയിലൂടെ ആസാമിലെ ദിമാസ സമൂഹം അഭിമുഖീകരിക്കുന്ന പോരാട്ടങ്ങളെ പുറത്തുകൊണ്ടുവരാനാണ് താൻ ശ്രമിച്ചതെന്നും അവർ കൂട്ടിച്ചേർത്തു.
ഫീച്ചർ, നോൺ ഫീച്ചർ ഫിലിമുകളിലെ ജൂറി അംഗങ്ങൾക്കും പങ്കാളിത്ത സർട്ടിഫിക്കറ്റ് നൽകി ആദരിച്ചു .
പ്രധാനമന്ത്രിയുടെ ഓഫീസ്
പ്രധാനമന്ത്രി ധൻതേരസിൽ പൗരന്മാരെ അഭിവാദ്യം ചെയ്തു
പരമ്പരാഗത വൈദ്യശാസ്ത്രത്തിലും യോഗയിലും പ്രവർത്തിക്കുന്നവരുടെ പരിശ്രമങ്ങളെ അഭിനന്ദിച്ചു
ഗ്ലോബൽ ആയുഷ് ഉച്ചകോടിയിൽ അടുത്തിടെ നടത്തിയ പ്രസംഗം പങ്കിട്ടു
പ്രധാനമന്ത്രി ശ്രീ നരേന്ദ്ര മോദി ധന്തേരാസിന്റെ ശുഭ വേളായിൽ പൗരന്മാർക്ക് ആശംസകൾ നേർന്നു. ആരോഗ്യവും ക്ഷേമവും ഉള്ള ധന്തേരസിന്റെ അടുത്ത ബന്ധത്തെ എടുത്തുകാട്ടി, ഇന്ത്യയുടെ പരമ്പരാഗത ഔഷധങ്ങളിലേക്കും യോഗയിലേക്കും ആഗോള ശ്രദ്ധ ആകർഷിച്ചിരിക്കുന്നത് പ്രധാനമന്ത്രി തിരിച്ചറിയുകയും ഈ മേഖലകളിൽ പ്രവർത്തിക്കുന്നവരുടെ ശ്രമങ്ങളെ അഭിനന്ദിക്കുകയും ചെയ്തു. ആഗോള ആയുഷ് ഉച്ചകോടിയിൽ അടുത്തിടെ നടത്തിയ പ്രസംഗവും അദ്ദേഹം പങ്കുവച്ചു.
പ്രധാനമന്ത്രി ട്വീറ്റ് ചെയ്തു :
“ധൻതേരസിന്റെ ശുഭ വേളയിൽ ആശംസകൾ. നമ്മുടെ രാജ്യത്തെ ജനങ്ങൾക്ക് നല്ല ആരോഗ്യവും സമൃദ്ധിയും നൽകി അനുഗ്രഹിക്കട്ടെ. നമ്മുടെ സമൂഹത്തിൽ സമ്പത്ത് സൃഷ്ടിക്കാനുള്ള ചൈതന്യം പൂത്തുലയട്ടെ.”
ആരോഗ്യം, സ്വാസ്ഥ്യം എന്നിവയുമായി ധൻതേരസിന് അടുത്ത ബന്ധമുണ്ട്. സമീപ വർഷങ്ങളിൽ, ഇന്ത്യയുടെ പരമ്പരാഗത മരുന്നുകളും യോഗയും ആഗോള ശ്രദ്ധ ആകർഷിച്ചു. ഈ മേഖലകളിൽ പ്രവർത്തിക്കുന്നവരെ ഞാൻ അഭിനന്ദിക്കുന്നു. അടുത്തിടെ നടന്ന ഗ്ലോബൽ ആയുഷ് ഉച്ചകോടിയിൽ എന്റെ പ്രസംഗം പങ്കിട്ടു.
പ്രധാനമന്ത്രിയുടെ ഓഫീസ്
സെക്കന്തരാബാദ് തീപിടിത്തത്തിലെ ജീവഹാനിയിൽ പ്രധാനമന്ത്രി അനുശോചിച്ചു
പി എം എൻ ആർ എഫിൽ നിന്നും സഹായധനം പ്രഖ്യാപിച്ചു
തെലങ്കാനയിലെ സെക്കന്തരാബാദിലുണ്ടായ തീപിടിത്തത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
മരണമടഞ്ഞവരുടെ ഉറ്റ ബന്ധുക്കൾക്ക് 2 ലക്ഷം രൂപ വീതവും, പരിക്കേറ്റവർക്ക് 50 ,000 രൂപ വീതവും പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ  നിന്നും അനുവദിച്ചതായും പ്രധാനമന്ത്രി അറിയിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"തെലങ്കാനയിലെ സെക്കന്തരാബാദിൽ ഉണ്ടായ തീപിടിത്തത്തിൽ ജീവൻ നഷ്ടപ്പെട്ടതിൽ ദുഃഖമുണ്ട്. മരിച്ചവരുടെ കുടുംബങ്ങൾക്ക് അനുശോചനം അറിയിക്കുന്നു. പരിക്കേറ്റവർ ഉടൻ സുഖം പ്രാപിക്കട്ടെ. മരണമടഞ്ഞവരുടെ ഉറ്റ ബന്ധുക്കൾക്ക് 2 ലക്ഷം രൂപ വീതവും, പരിക്കേറ്റവർക്ക് 50 ,000 രൂപ വീതവും പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ  നിന്നും നൽകും: പ്രധാനമന്ത്രി നരേന്ദ്രമോദി "
--ND--
(
പ്രത്യേക സേവനങ്ങളും ഫീച്ചറുകളും
എംടിഎസ് ,ഹവൽദാർ തസ്തികകളിലേക്ക് എസ്എസ്സി ജൂലൈയിൽ പരീക്ഷ നടത്തും
സ്റ്റാഫ് സെലക്ഷൻ കമ്മീഷൻ 2022 ജൂലൈയിൽ സെൻട്രൽ ബ്യൂറോ ഓഫ് ഇൻഡയറക്ട് ടാക്സ് ആന്റ് കസ്റ്റംസ് , സെൻട്രൽ ബ്യൂറോ ഓഫ് നാർക്കോട്ടിക്സ് എന്നിവയിലെ മൾട്ടിടാസ്കിംഗ്  സ്റ്റാഫ് , ഹവൽദാർ എന്നീ തസ്തികകളിലേക്ക് കമ്പ്യൂട്ടർ അധിഷ്ഠിത മത്സര പരീക്ഷ നടത്തും. അപേക്ഷകൾ ഏപ്രിൽ 30-ന് മുമ്പ് https://ssc.nic.in എന്ന വെബ്സൈറ്റിൽ ഓൺലൈനായി സമർപ്പിക്കാം. ഉദ്യോഗാർത്ഥികൾ അംഗീകൃത ബോർഡിൽ നിന്ന് എസ്എസ്എൽസി പാസായിരിക്കണം. ബാംഗ്ലൂർ പോലുള്ള നഗരത്തിൽ ഏകദേശം 31,000 രൂപയാണ് പ്രതിമാസ മൊത്ത ശമ്പളം. കൂടുതൽ വിവരങ്ങൾക്ക് ഉദ്യോഗാർത്ഥികൾ www.ssckkr.kar.nic.in, www.ssc.nic.in എന്നീ വിലാസങ്ങളിലോ 080-25502520, 9483862020 എന്നീ നമ്പരുകളിലോ ബന്ധപ്പെടുക.
-NS-
(Visitor Counter : 24
ആരോഗ്യ, കുടുംബക്ഷേമ മന്ത്രാലയം
2030 ഓടെ നായകൾ വഴിയുണ്ടാകുന്ന റെയ്ബീസ് രോഗ നിർമ്മാർജ്ജനത്തിന് ദേശീയ കർമ്മ പദ്ധതി
ന്യൂഡൽഹി, സെപ്റ്റംബർ 28, 2021
2030 ഓടെ, നായകൾ വഴിയുണ്ടാകുന്ന റെയ്ബീസ് രോഗം നിർമാർജനം ചെയ്യുന്നതിനായി ദേശീയ കർമ്മ പദ്ധതി  പുറത്തിറക്കി. ഇന്ന് ലോക റെയ്ബീസ് ദിനത്തിൽ, കേന്ദ്ര ആരോഗ്യ കുടുംബക്ഷേമ മന്ത്രി ശ്രീ മൻസുഖ് മാണ്ഡവ്യ, കേന്ദ്ര ഫിഷറീസ്, മൃഗസംരക്ഷണ, ക്ഷീരവികസന മന്ത്രി ശ്രീ പർഷോത്തം രൂപാല എന്നിവർ ചേർന്നാണ് കർമ്മപദ്ധതി പ്രകാശനം ചെയ്തത്. ആരോഗ്യ, കുടുംബ ക്ഷേമ സഹമന്ത്രി ഡോ. ഭാരതി പ്രവീൺ പവാർ, ഫിഷറീസ്, മൃഗസംരക്ഷണ, ക്ഷീരവികസന സഹമന്ത്രി ശ്രീ സഞ്ജീവ് കുമാർ ബല്യാൻ എന്നിവരും പങ്കെടുത്തു.
റെയ്ബീസ് ബാധ നിർബന്ധമായും അറിയിക്കേണ്ട  രോഗമാക്കി വിജ്ഞാപനം ചെയ്യാൻ എല്ലാ സംസ്ഥാനങ്ങളോടും കേന്ദ്രഭരണ പ്രദേശങ്ങളോടും മന്ത്രിമാർ ആവശ്യപ്പെട്ടു. ഏകീകൃത ആരോഗ്യ സമീപനം വഴി, 2030 ഓടെ ഇന്ത്യയിൽ നിന്നും നായകൾ വഴി ഉണ്ടാവുന്ന റെയ്ബീസ് നിർമാർജനം ചെയ്യുന്നതിനായി സംയുക്ത മന്ത്രിതല സഹകരണ പ്രസ്താവനയും ഇരു മന്ത്രിമാരും ചേർന്ന് പ്രകാശനം ചെയ്തു.
പരിപാടിയുടെ സമയോചിതമായ പ്രാധാന്യത്തെക്കുറിച്ച് സംസാരിച്ച ശ്രീ മൻസുഖ് മാണ്ഡവ്യ, റെയ്ബീസ് പോലുള്ള ജന്തുജന്യ രോഗങ്ങൾ കുടുംബങ്ങളെ അകാലത്തിൽ അനാഥമാക്കുന്നതായി അഭിപ്രായപ്പെട്ടു.
റെയ്ബീസിനെ സംബന്ധിച്ചിടത്തോളം വാക്സിനും മരുന്നും തമ്മിലുള്ള വ്യത്യാസത്തെക്കുറിച്ച് ജനങ്ങളെ ബോധവാന്മാരാക്കാൻ വിപുലമായ ബോധവൽക്കരണ പരിപാടികൾ നടത്തണമെന്ന് ശ്രീ പർഷോത്തം രൂപാല നിർദ്ദേശിച്ചു. വിവിധ മന്ത്രാലയങ്ങളും മറ്റ് പങ്കാളികളും തമ്മിലുള്ള മികച്ച ഏകോപനത്തിനായി ഒരു പ്രത്യേക സംവിധാനം രൂപീകരിക്കാനും അദ്ദേഹം നിർദ്ദേശിച്ചു.
ഫിഷറീസ്, മൃഗസംരക്ഷണം, ക്ഷീരവികസന മന്ത്രാലയവുമായി കൂടിയാലോചിച്ച് നാഷണൽ സെന്റർ ഫോർ ഡിസീസ് കൺട്രോൾ  ആണ് കർമ്മ പദ്ധതി തയ്യാറാക്കിയത്.
RRTN/SKY